23/06/2020 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública relativo ao inicio do procedemento de equidistribución e aprobación inicial dos estatutos e bases de actuación da Xunta de Compensación da AEI-Ea do PERI-2. Conxo de Arriba

PRIMEIRO. Acordar o inicio do Procedemento de equidistribución da área de execución integral AEI-Ea do PERI-2 (Conxo de Arriba), cos efectos que se regulan nos artigos 267 e 268 do Regulamento de desenvolvemento da Lei do solo de Galicia (RLSG) O acordo haberá de publicarse no Boletín Oficial da Provincia e notificarase persoalmente a todos os propietarios afectados, aos que se advertirá do previsto polos artigos 246 e 247 do RLSG. Así mesmo, haberá de comunicarse ao promotor, requiríndolle a fin de que achegue ao expediente certificación rexistral de titularidade e cargas dos terreos afectados, na que conste terse estendido a anotación expresiva do inicio da equidistribución. SEGUNDO. Aprobar inicialmente os proxectos de Estatutos e bases de actuación da Xunta de Compensación da AEI-Ea do PERI-2 (Conxo de Arriba), presentados con data 4.02.2020 por RIOS SANCHEZ E HIJOS PROMOCIONES S. L, coas emendas que de seguido se relacionan (.) 1 * TERCEIRO. En cumprimento do esixido polo artigo 302 do RLSG, os proxectos de Estatutos e Bases someteranse a información pública durante o prazo dun mes, mediante anuncios que a tal fin se publicarán no Boletín Oficial da Provincia e nun dos xornais de maior difusión. Simultaneamente, practicarase notificación persoal aos propietarios e titulares de dereitos patrimoniais no polígono, a fin de que durante o prazo dun mes formulen as alegacións que estimen convenientes e soliciten, se así o desexan, a súa incorporación á Xunta de Compensación. Con data 10 de xuño de 2020, a promotora presentou os proxectos reformados de Estatutos e Bases de actuación da Xunta de Compensación da AEI-Ea do PERI-2 (Conxo de Arriba) nos que se integran as modificacións relacionadas no acordo de aprobación inicial. En aplicación do procedemento regulado no artigo 302 do RLSG, os proxectos sométense a información pública durante o prazo dun mes (UN MES), contado desde o día seguinte ao da publicación do presente anuncio, e con citación persoal dos propietarios afectados. Durante este prazo, os interesados poderán consultar o expediente e formular por escrito as alegacións que xulguen oportunas. A documentación sometida a exposición pública poderase consultar no Servizo de Planeamento e Xestión do Concello de Santiago (Pazo de Raxoi, 2º andar), de luns a venres, en horario de 9 a 14 horas; e na páxina web do Concello https://transparencia.santiagodecompostela. gal/Estatutos-e-Bases-de-actuacion-da-Xunta-de-Compensacion-da-AEI-Ea-do-PERI-2.-Conxo-de-Arriba/gl Os propietarios dos terreos afectados deberán achegar a documentación que posúan para acreditar o seu dereito sobre os predios afectados, e declarar cantas situacións xurídicas (cargas, servidumes, arrendamentos, usufrutos e outros dereitos limitativos de dominio) puideran afectar a aqueles. Así mesmo, os propietarios das parcelas afectadas poderán solicitar a súa incorporación á Xunta de compensación, mediante escrito dirixido ao Concello, achegado da documentación acreditativa do seu dereito sobre os terreos afectados. A tal fin publícase de seguido a relación das parcelas afectadas: PARCELAS INCLUÍDAS NO ÁMBITO DA AEI-Ea do PERI-2 Santiago de Compostela, 17 de xuño de 2020 A concelleira delegada de Urbanismo, Vivenda e Cidade Histórica (P. D. DEC/4742/2019 do 17 de xuño de 2019) Asdo.: Mercedes Rosón Ferreiro